Hankija: Tapa Vallavalitsus

Väikehange: Tapa linna uue lasteaia teostatavus- ja tasuvusanalüüsi koostamine

**Lp pakkuja!**

**Kutsume Teid esitama pakkumust Tapa linna uue lasteaia teostatavus- ja tasuvusanalüüsi koostamiseks**

Teenuse eesmärk

Tapa linna uue lasteaia rajamise teostatavuse, tasuvuse ja jätkusuutlikkuse hindamine.

Lähteülesanne

1. Käesoleva finantsanalüüsi **objektiks on Tapa linna lasteaedade taristu**.

2. Finantsanalüüs on teostatakse eeldusel, et Tapa linna ehitatakse uus ca 300 kohaline lasteaia hoone ning Lasteaed Pisipõnn ja Lasteaed Vikerkaar viiakse ühele taristule.

3. Finantsanalüüs viiakse läbi diskonteeritud rahavoogude meetodil (*Discounted Cash Flow (DCF)*). Investeeringutega kaasneva mõju leidmiseks tehakse kulude-tulude analüüs inkrementaalkulu meetodil: finantsnäitajaid hinnatakse investeeringutega stsenaariumite (a) rekonstrueerimine b) uus ehitis) ning alternatiivse, olulise investeeringuta stsenaariumi erinevuste alusel.

4. Seejuures lähtutakse järgmistest põhimõtetest:

* Analüüsis võetakse arvesse ainult raha laekumisi ja väljamakseid, s.t välja jäetakse kulum, reservid, hindadega seotud ja tehnilised ettenägematud kulud ning muud raamatupidamiskirjed, mis ei vasta tegelikele rahavoogudele.
* Finantsanalüüs tehakse taotleja ja taristu omaniku seisukohast.
* Projekti rahavoogude prognoosid hõlmavad ajavahemikku, mis vastab projekti majanduslikult kasulikule elueale ja võimalikule pikaajalisele mõjule. Projekti arvestusperioodiks on 25 aastat.
* Finantsanalüüs tehakse (reaalsete) püsihindadega, s.t lähteaastal kindlaks määratud hindadega.

5. Finantsanalüüsis kajastatakse kolme stsenaariumi:

* Nullstsenaarium kajastab tulude ja kulude prognoosi juhul kui uut lasteaia hoonet ei ehitata ning kasutusele jäävad olemasolevad hooned.
* Täisstsenaarium kajastab tulude ja kulude prognoosi juhul kui ehitatakse uus lasteaiahoone.
* Juurdekasvuline stsenaarium kajastab täisstsenaariumi ja nullstsenaariumi erinevust (*incrementai method*). Juurdekasvulises stsenaariumis on välja toodud teostatud investeeringute tulemusena lisanduvad tegevustulud ja lisanduvad tegevuskulud.

Nõuded teenusele

1. Teenuse osutamise käigus tuleb korraldada töökoosolekuid tellijaga vähemalt 2 korda, (koosolekud toimuvad eelneval kokkuleppel, võivad olla veebis) vahetulemuste esitamiseks ja jooksvate küsimuste ning töö järgmiste etappide arutamiseks. Töövõtja kohustuseks on koosoleku protokollimine ja protokolli esitamine tellijale kooskõlastamiseks hiljemalt 3 tööpäeva jooksul alates koosoleku toimumisest. Protokollide kooskõlastamine/allkirjastamine tellija poolt toimub hiljemalt 5 tööpäeva jooksul alates protokolli tellijale esitamist;

2. Finantsanalüüsi koostamisse kaasatud eksperdid peavad olema piisava kogemusega teostatavus- ja tasuvusuuringute ning finantsanalüüside koostamisel.

3. Finantsanalüüsi, prognooside ja eeldatava eelarve koostamisel arvestada sellega, et projekti rahaliste vahendite leidmine ja elluviimine on pikaajaline (eeldatavasti vähemalt 5 aastat) ja võtta arvesse inflatsiooni, turuhindade muutmist ja muid asjaolusid.

4. Eeldatava eelarve koostamisse peab olema kaasatud vastava pädevuse ja kogemustega eelarvestaja.

5. Valminud töö esitada tellijale eelkooskõlastamiseks e-posti teel (tekstid .doc formaadis, tabelid .xls formaatides). Tellija vaatab töö läbi ja annab oma poolt tagasisidet hiljemalt 7 tööpäeva jooksul arvates töö esitamisest. Vajaduse juhul annab tellija töövõtjale 7 tööpäeva puuduste kõrvaldamiseks.

6. Töö lõppversioon tuleb esitada Tellijale digitaalselt allkirjastatud elektroonselt e-posti teel ja mälupulgal (tekstid .doc formaadis, tabelid .xls formaatides) ning lisada kõik materjalid, mis on seotud töö teostamisega..

Töö sisu*(näidisdokumentatsioon)*

SISSEJUHATUS

1. ALUSHARIDUSE OLUKORD TAPA LINNAS

1.1. Arenguvõimalused

2. UUE LASTEAIA EHITAMISE TAUST JA VAJALIKKUS

2.1. Uue lasteaia ehitamise taust

2.1.1. Uue lasteaia ehitamine

2.2. Uue lasteaia ehitamise seos arengudokumentidega

3. UUE LASTEAIA LOOMISE EESMÄRGID JA TEGEVUSED

4. PROJEKTI FINANTSANALÜÜS (25 aasta lõikes)

4.1. Finantsanalüüsi eeldused

4.2. Lasteaia hoone ehitamine ja sisustamine, sh ehituse ja sisu eelarve koostamine

4.2.1. Finantsanalüüsi objekt

4.2.2. Tehtavad investeeringud ja finantseerimisallikad, sh võrdlus ja parima lahenduse esitamine

4.2.3. Projekti tulud ja kulud

4.2.4. Projekti jätkusuutlikkus

4.2.5. Investeeringute tasuvuse määr

5. MÕJUD

5.1. Projekti mõju teostajale

5.2. Projekti sotsiaalmajanduslik mõju piirkonnale

5.2.1. Tapa linna sotsiaal-majanduslik olukord

5.2.2. Investeeringu sotsiaal-majanduslik mõju

6. PROJEKTI MÕJU

6.1. Projekti mõju Tapa linna haridusvaldkonna arengule

6.2. Projekti mõju alushariduse kvaliteedi kasvule

7. RISKIANALÜÜS

8. PROJEKTI RAKENDUSKAVA

9. KOKKUVÕTE

Nõuded pakkujale

1. Pakkuja peab olema pakkumuste esitamise tähtpäevaks täitnud kõik riiklike maksude tasumise kohustused. *Hankija kontrollib maksuvõlgnevuste puudumist e-maksuameti kaudu.*

2. Pakkuja peab olema viimase kolme aasta jooksul koostanud vähemalt kaks teostatavus- ja tasuvusanalüüsi. *Pakkuja esitab teostatud tööde loetelu.*

Pakkumus peab sisaldama

1. Pakkuja nimi, aadress, registrikood;

2. Teostatud tööde loetelu;

3. Analüüsi koostamise kogumaksumus käibemaksuta ja koos käibemaksuga.

Lepingu tingimused

1. Töö teostamise tähtaeg on **31. juuli 2022**.

2. Tellija ei tasu ettemaksu.

3. Tasumine töö eest toimub pärast töö üleandmist ühes osas.

4. Töö võetakse vastu üleandmise-vastuvõtmisaktiga. Aktsepteeritud akti alusel koostatud arve tasub tellija 14 päeva jooksul arvates arve esitamisest.

Pakkumus esitada Tapa Vallavalitsuse e-postile vallavalitsus@tapa.ee hiljemalt **13.06.2022 kell 10:00.**

Nõuetele vastavate pakkumuste hulgast tunnistatakse edukaks madalaima maksumusega pakkumus.

Hanke eest vastutavaks isikuks on ettevõtlusspetsialist Marko Teiva, GSM 58667515, tel 32 29661, e-mail: marko.teiva@tapa.ee

Objektiga on võimalik tutvuda kohapeal alates **13.06.2022.**

Hanke eeldatav maksumus on 4000 eurot.